Selat Sala

Selat Sala inggih punika satunggaling olah-olahan khas arupa bistik saking kitha Surakarta, Jawa Tengah. Dhaharan punika kasusun saking daging sapi ingkang sampun dipunmasak utawi saged uga dipungantos galantin utawi kreni (daging giling), jejanganan godhog kados déné kenthang, tigan, wortel, tomat, ron seladha, buncis saha timun lajeng dipunsuntaki duduh soklat ingkang dipuncaosi saos mustard utawi mayonais ing nginggilipun. Olah-olahan punika asring dipunpanggihi wonten warung ngantos restoran. Raosipun manis saha gurih pramila asring dipunsebat bistik Jawa.

Mula buka 
Wonten kala kawuri, sesuguh punika dipunsajekaken tumrap tiyang Walandi, tiyang menika nyebataken mawi slachtje ingkang ateges salad. Jejuluk salad punika amrgi wujudipun kados salad mawi dipunbandhingaken kalihan steak. Padunung ingkang awrat nyebataken tetembungan slachtje banjur nyebataken mawi selat. Ancasipun menika supados gampil nyebataken. Suguhan punika dipuntepungi minangka campuran budaya Éropa kalihan Jawa.

Cara damel

Woworan

Janganan 

 Kenthang
 Wortel 1
 Buncis
 Ron seladha
 Timun
 Tomat ½

Lawuh 

 Daging sapi utawi kreni utawi galantin
 Tigan pindhang utawi tigan bacem

Duduh 

 Toya 250 ml
 Bawang bombay ½
 Bawang 2
 Brambang 3
 Sarem ½ sendok teh
 Panyedhep
 Pala
 Mrica
 Kécap
 Asem jawa
 Mertega

Cara ngolah 

 Godhog kenthang, buncis, saha wortel ing toya umub.
 Cepakaken wajan ugi mertega.
 Osèng bawang, bawang bombay, brambang ngantos arum gandhanipun.
 Tambahakén toya, sahan sedaya woworan duduh ngantos umub.
 Entas jejanganan wau saha tata ing piring.
 Tambahaken lawuh saha suntak duduhipun.
 Tambahaken saos mayones menawi remen.

Gladri

Pirsani ugi 
Sosis sala

Brambang asem

Saté buntel

Tahok

Pranala njawi 
Resèp masak selat Sala

Videyo masak selat Sala

Kapustakan 

Olah-olahan
Panganan Jawa
Surakarta